[{"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "CYMERIAD: Taith arfordirol, lonydd gwyrdd, caeau a da byw, gwlyb a mwdlyd mewn mannau, angen croesi nant, 0.3 milltir o gerdded ar isffordd (0.5 km)\nCHWILIWCH AM: Bythynnod traddodiadol Sir Benfro \u2022 golygfeydd o\u2019r arfordir \u2022 blodau gwyllt \u2022 morloi\nMWY O WYBODAETH: Dargyfeiriad o 2 km (1 km ar isffordd) pan fydd y nant yn gorlifo,"}, {"text_idx": "#000038", "text": "Ar yr arfordir rhwng Pen-caer a Phenmaen Dewi ceir rhai o\u2019r golygfeydd mwyaf dramatig yn y Parc Cenedlaethol. Mae\u2019n dirwedd sy\u2019n llawn o bentiroedd a baeau, a gre\u0308wyd yn ystod y cyfnod Ordoficaidd rhwng 500 a 440 miliwn o flynyddoedd yn o\u0302l."}, {"text_idx": "#000039", "text": "Bryd hynny roedd llosgfynyddoedd yn weithgar yn yr ardal ac yn poeri lafa allan. Fe oerodd y lafa i ffurfio craig galed danllyd. Dros filiynau o flynyddoedd, mae\u2019r creigiau hyn wedi gwrthsefyll yr erydiad i ddod yn glegyrau caregog fel Garn Fawr, ychydig i\u2019r gogledd o\u2019r llwybr hwn."}, {"text_idx": "#000040", "text": "Mae pentiroedd arfordirol, fel Penmorfa a Phenbwchdy, hefyd yn nodweddion am fod eu creigiau igneaidd yn sefyll i fyny i\u2019r mo\u0302r. Mae\u2019r baeau, fel Pwllcrochan, wedi erydu\u2019n gyflymach oherwydd maen nhw wedi eu gwneud o greigiau Ordoficaidd mwy meddal."}, {"text_idx": "#000041", "text": "Gellir gweld pw\u0302er y mo\u0302r ar ei orau yn ystod y stormydd niferus sy\u2019n dyrnu\u2019r arfordir. Dywedir mai un storm arbennig o chwyrn, sef storm 1859, a greodd y cloddiau o raean bras yn Aber Bach ac Aber Mawr dros nos. Mewn gwirionedd, ffurfiwyd y cloddiau\u2019n raddol wrth i lefelau\u2019r mo\u0302r godi ar ddiwedd Oes yr Ia\u0302."}, {"text_idx": "#000042", "text": "Mae\u2019r clogwyni uwchben Aber Bach a Phwllcrochan yn wledd o liw yn y gwanwyn a\u2019r haf pan fydd y blodau gwyllt a\u2019r eithin yn eu blodau."}, {"text_idx": "#000043", "text": "Oherwydd y cyfoeth o flodau mae yna doreth o bili-palaod i\u2019w gweld hefyd, gan gynnwys ieir bach araf y graig a\u2019r pili-palaod bach glas."}, {"text_idx": "#000044", "text": "Wrth i chi gerdded, cymerwch amser i stopio ac edrych yn ofalus tua\u2019r mo\u0302r oherwydd mae\u2019r arfordir o amgylch Pen-caer yn lle gwych i weld mamaliaid y mo\u0302r."}, {"text_idx": "#000045", "text": "Rhai eithaf bach, llwyd yw llamhidyddion ac anaml y byddan nhw\u2019n gwneud mwy na thorri arwyneb y dw\u0302r. Mae\u2019r dolffiniaid trwynbwl sy\u2019n fwy o faint ac yn llwyd golau, yn fwy ystwyth ac weithiau fe fyddan nhw\u2019n neidio\u2019n glir o\u2019r dw\u0302r."}, {"text_idx": "#000050", "text": "Mae\u2019r Prosiect \u201cWalkability\u201d wedi ei greu i gynorthwyo pobl o bob gallu sy\u2019n byw yn Sir Benfro i fwynhau\u2019r arfordir a\u2019r cefn gwlad godidog..."}]